Β΄ Εθνική ποδοσφαίρου ανδρών 1982-83

[right|200px|thumb|Δημοσιεύματα της αθλητικής εφημερίδας '''[Φως των Σπορ**, για την εξέλιξη του πρωταθλήματος Νότου 1982-83]]

Το **πρωτάθλημα Β΄ Εθνικής ποδοσφαίρου ανδρών 1982-83** ήταν το τελευταίο που διοργανώθηκε με ομίλους, αφού από την επόμενη περίοδο ([[Β΄ Εθνική ποδοσφαίρου ανδρών 1983-84|1983-84]]) η κατηγορία αυτή ενοποιήθηκε σε ένα πανελλήνιο όμιλο και απόκτησε χαρακτήρα ανάλογο εκείνου της [[Ελληνικό πρωτάθλημα ποδοσφαίρου ανδρών|Α' Εθνικής]].

==Διοργάνωση== 

Το 1982-83 τους τίτλους των πρωταθλητών Β΄ Εθνικής κατέκτησαν το [[Α.Ο. Αιγάλεω (ποδόσφαιρο)|Αιγάλεω]] στο Νότο και ο [[Απόλλων Καλαμαριάς]] στο Βορρά. Ιδιαιτερότητα της συγκεκριμένης σεζόν ήταν το γεγονός του υποβιβασμού (λόγω της αναδιάρθρωσης που προαναφέραμε) πάρα πολλών ομάδων, αρκετές από τις οποίες δεν κατόρθωσαν να επιστρέψουν ποτέ στο δεύτερο τη τάξει επαγγελματικό πρωτάθλημα της χώρας.

Ήταν ένα πρωτάθλημα που σκίασαν, ειδικά στο Νότιο όμιλο, τα πολλά παράπονα τα οποία διατυπώθηκαν για την αξιοπιστία του. Είχαμε καταγγελίες για απόπειρες δωροδοκίας (που ωστόσο δεν αποδείχθηκαν), έκτροπα και εκκρεμείς υποθέσεις στα αρμόδια όργανα ([[Ανώτατο Συμβούλιο Επιλύσεως Αθλητικών Διαφορών|ΑΣΕΑΔ]] κλπ.) μέχρι την τελευταία στιγμή. Χαρακτηριστικά αναφέρουμε ότι το Αιγάλεω πήρε την πρώτη θέση με μόλις ένα βαθμό διαφορά από το δεύτερο [[Διαγόρας Ρόδου|Διαγόρα Ρόδου]], βαθμό που είχε αρχικά χάσει την πρώτη κιόλας αγωνιστική αντιμετωπίζοντας την [[Π.Α.Σ. Κόρινθος|Κόρινθο]] (1-1) αλλά τον κέρδισε κατόπιν ενστάσεως λόγω αντικανονικής συμμετοχής παίκτη των φιλοξενουμένων (Πέτρος Κανέλλος). Επίσης, στο Βορρά, η [[ΑΟ Νέα Καβάλα|Καβάλα]] διεκδικούσε την πρωτιά έως ότου απορρίφθηκε μια ένστασή της και τέθηκε εκτός των στόχων της. Εντυπωσιακή εμφάνιση πραγματοποίησε εκείνη τη χρονιά η ομάδα του [[Αγροτικός Αστέρας|Αγροτικού Αστέρα Ευόσμου]], φθάνοντας πολύ κοντά σε άνοδο στη μεγάλη κατηγορία, για πρώτη φορά στην ιστορία του.

***Ομάδες**: 40
***Όμιλοι (2)**: των 20 ομάδων.
***Πρωταθλητές**:
** **Α.Ο. Αιγάλεω**: άνοδος στην [[Ελληνικό πρωτάθλημα ποδοσφαίρου ανδρών|Α΄ Εθνική]].
** **Απόλλων Καλαμαριάς**: άνοδος στην [[Ελληνικό πρωτάθλημα ποδοσφαίρου ανδρών|Α΄ Εθνική]].
***Υποβιβασμός στη Γ΄ Εθνική (23 ομάδες)**: έντεκα (11) ομάδες από κάθε όμιλο (θέσεις 10η ως 20ή) και μία από τις δύο που τερμάτισαν στην 9η θέση.
****Υποβιβασμός από Α΄ Εθνική**: [[Α.Σ. Μακεδονικός (ποδόσφαιρο)|Μακεδονικός Θεσ.]], [[Παναχαϊκή]], [[Α.Σ. Ρόδος|Ρόδος]], [[Α.Γ.Σ. Καστοριά|Καστοριά]].
****Άνοδος από Γ΄ Εθνική**: [[Εδεσσαϊκός]].

===Πρώτοι σκόρερ===
Οι πρώτοι σκόρερ κάθε ομίλου ήταν:
***Νότιος όμιλος**: 
**[[Χρήστος Χατζησκουλίδης]] (Αιγάλεω): 24 γκολ.
***Βόρειος όμιλος**: 
**[[Θεόδωρος Γυφτάκης]] (Αγροτικός Αστέρας): 28 γκολ.

==Βαθμολογίες==



==Αγώνας μπαράζ για την παραμονή==

Σύμφωνα με την προκήρυξη του πρωταθλήματος οι ομάδες που τερμάτισαν στην 9η θέση των δύο ομίλων, [[Νίκη Βόλου (ποδόσφαιρο ανδρών)|Νίκη Βόλου]] και [[Αιολικός Μυτιλήνης]], έδωσαν αγώνα μπαράζ για την παραμονή της μίας στην κατηγορία. Νικήτρια αναδείχθηκε η ομάδα του [[Βόλος|Βόλου]] στα [[Πέναλτι (ποδόσφαιρο)|πέναλτι]] και παρέμεινε στη [[Β΄ Εθνική ποδοσφαίρου ανδρών|Β΄ Εθνική]], ενώ οι [[Μυτιλήνη|Μυτιληνιοί]] υποβιβάστηκαν.
*20 Ιουλίου 1983, [[Γήπεδο Λεωφόρου Αλεξάνδρας|γήπ. Λεωφόρου]]:
***Νίκη Βόλου''' - Αιολικός Μυτιλήνης: 2-2 (κανονικός αγώνας και παράταση, 5-4 στα πέναλτι).

## Παραπομπές


## Πηγές
*Στατιστική ποδοσφαίρου.
*Έντυπα αρχεία αθλητικών εφημερίδων 1982-83.
*Αθλητική Ηχώ.
*"Ιστορία του Ελληνικού ποδοσφαίρου 1896-1985" (Γιώργος Κουσουνέλος, 1985)
*"Αλμανάκ Ελληνικού ποδοσφαίρου" (Ανδρέας Μπόμης, 1991)
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 167-174.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1982-1983